بین گول ولایتی گنچ تومنیده بولووچی ترور تشکیلاتی پی کاکاگه قره ته آلیب باریلگن عملیات نتیجه سیده 11 کیشی تروریست جنگریسی اولدیریلدی.
والی لیک تامانیدن بیریلگن بیاناتده، تروریست لرگه عائید 8 میل کلشینکوف، 1 میل ماشیندار و مهمات قولگه کیریتیلگن.
مذکور بیاناتده، عملیات بیلن ترور تشکیلاتی نینگ آقداغ گروبی نینگ خنثی قیلینگن لیگی و تروریزم گه قرشی مجادله نینگ دوام ایترلیگی تأکییدلنگن.
ترکیه – عراق حدودیده خوفسیزلیک کوچلری نینگ بولووچی ترور تشکیلاتی پی کاکاگه قره ته آلیب بارگن عملیاتیده 7 تروریست جنگریسی اولدیریلدی.
خوفسیزلیک منبع لریدن آلینگن معلوماتگه کوره، حقاری نینگ عراق حدودیده بیر مغاره ده انسانسیز واسطه آرقه لی تصویر آلینگن و بو منطقه گه هوائی عملیات باشلنگن و 7 تروریست اولدیریلگن.
شانلی اورفانینگ سروچ تومنیده هم تناون کون خوفسیزلیک کوچلری تامانیدن آلیب باریلگن عملیات نتیجه سیده اوشلنگن بولووچی ترور تشکیلاتی PKK/KCK اعضاسی 4 کیشی تروریست نینگ خوفسیزلیک کوچلری اعضالری و عدالت توسعه حزبی اداره چیلریگه قره ته هجوم ریجه له گن لیگی بیلدیریلدی.
باشقه بیر تاماندن ترک قوراللی کوچلری عزیزنینگ جنوب تامانیده آزاد سوریه اردوسی کوچلریگه قره ته هجوم اویوشتیرگن ترور تشکیلاتلری PYD/YPG/PKK گه قره ته عملیات اویوشتیریلگن لیگی معلوم قیلیندی.
قوراللی کوچلر قومندان لیگی تامانیدن بیریلگن معلوماتگه کوره، فرات قالقانی حرکاتی چوکاتیده کنترول آستیگه آلینگن عزیزنینگ جنوبیده گی مراناز منطقه سیده جایلشگن آزاد سوریه اردوسی گه قره ته PYD/YPG/PKK جنگری لری تامانیدن فیر قیلینگن و اولرگه خوفسیزلیک کوچلری تمانیدن جواب بیریلگن.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
